cyanic-selkie/wikianc huggingface dataset:
NGC 380
NGC 380 (također poznat kao Arp 331, MCG 5-3-51, PGC 3969 i UGC 682) je eliptična galaksija koja je udaljena oko 204 miliona sg od Zemlje i nalazi se u sazviježđu Ribe. Najveći prečnik je 1,30 (77 hiljada sg) a najmanji 1,3 uglovnih minuta (77 hiljada sg). Prvo otkriće je napravio John Frederick William Herschel 12. septembra 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 298
IC 298 (također poznat kao Arp 147, MCG 0-9-15 i PGC 11890) je prstenasta galaksija koja je udaljena oko 444 miliona sg od Zemlje i nalazi se u sazviježđu Kit. Najveći prečnik je 0,80 (103 hiljade sg) a najmanji 0,7 uglovnih minuta (90 hiljada sg). Prvo otkriće je napravio Stephane Javelle 29. decembra 1893. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Silver-Russellov sindrom
Silver–Russellov sindrom (SRS) ili Silver-Russellova patuljastost, je rijetki kongenitalni poremećaj rasta. U Sjedinjenim Državama se obično naziva Russell-Silverov sindrom (RSS), a na drugim mjestima Silver-Russellov sindrom. To je jedan od 200 tipova patuljastosti i jedan od pet tipova primordijalne patuljastosti.
Silver-Russellov sindrom javlja se kod otprilike jednog od svakih 50.000 do 100.000 porođaja. Čini se da su muškarci i žene pogođeni jednakom učestalošću.
Znakovi i simptomi
Iako je potvrda specifičnog genetičkog markera kod značajnog broja osoba, ne postoje testovi koji bi jasno utvrdili da li je to ono što osoba ima. Kao sindrom, dijagnoza se obično daje djeci nakon potvrde prisustva nekoliko simptoma navedenih u nastavku.
Simptomi su unuramarerničnog ograničenja rasta (IUGR) u kombinaciji s nekim od sljedećih:
Prosječna visina odrasle osobe za pacijente bez liječenja hormonom rasta je 4'11" za muškarce i 4'7" za žene.
Uzroci
Njegov tačan uzrok nije poznat, ali sadašnja istraživanja ukazuju na genetičku i epigenetičku komponentu, vjerovatno po majčinim genima na hromosomima 7 i 11.
Procjenjuje se da otprilike 50% pacijenata sa Silver-Russellovim sindromom ima hipometilaciju H19 i IGF2. This is thought to lead to low expression of IGF2 and over-expression of the H19 gene.
U 10% slučajeva sindrom je povezan sa majčinom jednoroditeljskom disomijom (UPD) na hromosomu7. Ovo je greška pri utiskavanju. kada osoba dobije dvije kopije hromosoma 7 od majke (majčinsko nasljeđivanje) umjesto po jedan od svakog roditelja. Drugi genetički uzroci kao što su duplikacije, delecije i hromosomske aberacije također su povezani sa Silver-Russellovim sindromom.
Zanimljivo je da ovakvi pacijenti imaju varijabilne nivoe hipometilacije u različitim tkivima, što sugerira mozaični obrazac i problem postzigotske epigenetičke modifikacije. Ovo bi moglo objasniti asimetriju tijela fenotipa SRS.
Kao i drugi poremećaji utiskavanja (npr. Prader-Willijev,  Angelmanov i Beckwith-Wiedemannov sindrom), Silver-Russellov sindrom može biti povezan s upotrebom tehnologija potpomognute oplodnje kao što je oplodnja in vitro.
Dijagnoza
Dugi niz godina dijagnoza Silver-Russellovog sindroma bila je klinička. Međutim, to je dovelo do preklapanja sa sindromima sa sličnim kliničkim obilježjima kao što su Templeov sindrom i sindrom mikrodelecije 12q14. In 2017, an international consensus was published – detailing the steps clinicians should take to diagnose Silver–Russell syndrome. Sada se preporučuje da se prvo testira gubitak metilacije 11p15 i mUPD7. Ako su negativni, potrebno je izvršiti testiranje na mUPD16, mUPD20. Također treba razmotriti testiranje na 14q32, kako bi se isključio Templeov sindrom kao diferencijalna dijagnoza. Ako se ovi testovi pokažu neuvjerljivim, onda treba postaviti kliničku dijagnozu.
Preporučuje se da se Netchine-Harbison sistem kliničkog bodovanja (NH-CSS) koristi za grupisanje kliničkih karakteristika zajedno u bodovni rezultat.
Liječenje
Unos kalorija kod djece sa SRS-om mora se pažljivo kontrolisati kako bi se pružila najbolja prilika za rast. Ako dijete ne može podnijeti oralno hranjenje, onda se može koristiti enteralno hranjenje, kao što je perkutana endoskopska gastrostomija.
Kod djece s razlikama u dužini udova ili skoliozom, fizioterapija može ublažiti probleme uzrokovane ovim simptomima. U težim slučajevima može biti potrebna operacija za produženje udova. Kako bi spriječili pogoršanje poteškoća u držanju, djeci s razlikama u dužini nogu može biti potrebno podizanje cipela.
Terapija hormonom rasta propisuje se često kao dio liječenja SRS. Hormoni se daju injekcijom obično svakodnevno od dobi od dvije godine do tinejdžerskih uzrasta. Može biti efikasan čak i kada pacijent nema nedostatak hormona rasta. Pokazalo se da terapija hormonom rasta povećava stopu rasta kod pacijenata i posljedično podstiče 'sustizanje' rasta. Ovo može omogućiti djetetu da započne svoje obrazovanje na normalnoj visini, poboljšavajući svoje samopoštovanje i interakciju s drugom djecom. Učinak terapije hormonom rasta na zrelu i konačnu visinu još je neizvjestan. Postoje neke teorije koje sugeriraju da terapija također pomaže u razvoju mišića i liječenju hipoglikemije.
Eponim
Ime je dobio po Henryju Silveru i Alexanderu Russellu.
Big Money
desno|mini|250px|Big Money Big Money je računarska puzzle igra kreirana od strane PopCap Games-a. U pogledu pravila, igra je slična igrama Collapse i SameGame.
Pravila igre
Glavni zadatak igrača je da klikne na grupu novčanice iste boje. Valute su Dolari, Jeni i Centi. Pored glavnog prozora nalazi se prozor na kojem su zlatnici poredani jedan na drugi. Ta gomila zlatnika se povećava ako igrač brzo klikće na grupe novčića. Ta gomila se mora napuniti do vrha, a zatim bi pala na igračko polje vrećica novca koja mora doći do dna kako bi otišla do čovjeka koji stoji sa strane. Na sljedeći nivo se prelazi ako igrač sakupi onoliko vrećica za koliko ima mjesta na polju sa strane. Što igrač sakupi više bodova, odnosno novca imaćete veći rang koji piše na polju koje se pojavi na kraju nivoa.
IC 1986
IC 1986 (također poznat kao ESO 249-13 i PGC 13521) je spiralna galaksija koja je udaljena oko 71 miliona sg od Zemlje i nalazi se u sazviježđu Sat. Najveći prečnik je 1,00 (21 hiljada sg) a najmanji 0,7 uglovnih minuta (14 hiljade sg). Prvo otkriće je napravio DeLisle Stewart 6. decembra 1899. godine.
Odaja tajni
Odaja tajni je skrivena prostorija u Hogwartsu. Izgradio je Salazar Slytherin, jedan od četiri osnivača Hogwartsa. Budući da je Slytherin htio da škola prima samo čistokrvne čarobnjake (one čarobnjake koji su porijeklom iz čarobnjačkih porodica), došao je u konflikt sa ostalim osnivačima Hogwartsa (Godric Gryffindor, Helga Hufflepuff i Rowena Ravenclaw) koji se nisu pridržavali tog pravila. Slytherin je zapečatio Odaju tajni, tako da je može otvoriti samo Slytherinov baštinik i osloboditi neman koja je u njoj skrivena. Slytherinov baštinik bi trebao uz pomoć te nemani očistiti školu od svih onih koji po mišljenju Slytherina, ne zaslužuju da uče magiju (čarobnjaci iz bezjačkih porodica). Odaja tajni je skrivena na drugom spratu Hogwartsa i to ispod umivaonika u ženskom zahodu.
Bazilisk
Bazilisk je neman skrivena u Odaji tajni. U knjizi Harry Potter i Odaja tajni, Hermiona je pronašla knjigu u kojoj stoji opis baziliska: "Od mnogobrojnih užasnih zvijeri i nemani što šestare našom zemljom, nema neobičnije ni pogibljenije od baziliska, poznatog i pod nazivom Kralj zmija. Ta zmija, koja može narasti do orjaških razmjera i poživjeti i više stotina godina, rađa se iz kokošijeg jajeta na kojem je ležala žaba krastača. Bazilisk ubija svoje žrtve na zaista čudesne načine, jer, uz smrtonosne i otrovne očnjake, ima i ubitačan pogled, pa svi oni u koje upre zrake svojih očiju ostaju na mjestu mrtvi. Pauci nježe od baziliska jer im je on smrtni neprijatelj, a bazilisk bježi samo od pijevčeva kukurikanja što pogubno djeluje na nj."
Slytherinov baštinik
Budući da se Odaja tajni može otvoriti samo pomoću Parselskog jezika (jezika kojim govore zmije), a pošto su poslije Slytherina jedina dva parsel-usta u Hogwartsu Harry Potter i Lord Voldemort, a zna se da Harry nije Slytherinov baštinik, pa je tako Lord Voldemort jedini koji je otvorio Odaju tajni (i to dvaput). Prvi put je otpečatio kad on bio u Hogwartsu, i to 1942. godine, a drugi put, 1992. godine, je djelovao preko Ginny Weasley i njegovog dnevnika. Kada je Voldemort bio u školi, ubijena je jedna djevojčica - Myrtla koja je ostala da živi kao duh u tom ženskom zahodu (poznatom kao Zahod Plačljive Myrtle), dok drugi put nije bilo smrtnih slučajeva. Harry je u 2. knjizi našao ulaz u Odaju tajni i ubio baziliska.
Također pogledajte
Hogwarts
Potkozarje
Potkozarje (ranije Ivanjska) je naseljeno mjesto u gradu Banjoj Luci, Bosna i Hercegovina. Ivanjska je imala status općine, koja je ukinuta 1963. godine, a teritorija općine Ivanjska priključena općini Banja Luka. Općina Ivanjska obuhvatala je naseljena mjesta: Barlovci, Cerici, Dragočaj, Ivanjska, Piskavica, Prijakovci, Radosavska, Ramići, Šimići i Verići. Danas je Potkozarje mjesna zajednica koja obuhvata naselja Potkozarje i Verići.
Dijelovi naselja (zaseoci)
Abrići, Brđani, Burići, Dobraši, Dvorani, Gagrice, Gornje Gagrice, Grabež, Ivanjska, Josipovići, Karalići, Lipovac, Mamenice, Milakovići, Miloševići, Mišin Han, Narandžići, Pezići, Piljagići, Popovići, Radmani-Bistrica, Ružići, Savići, Sigovac, Šukale, Šušnjari, Taraševac, Tomići, Tukići, Valentići, Vukovići i Žabari.
Džamija na Ilidži
Historija
Ovo je tekst o Mahmut Čelebi (Ilidžanskoj) džamiji u Banjoj Luci. Prema popisu mahala iz 1604. godine, vidimo da je osnivač džamije Mahmud Ćelebi, koji se nalazi kao svjedok popisan na vakufnami Sofi Mehmed-paše iz 1554/55. godine. Izgrađena je krajem XVI vijeka i imala je drvenu munaru. Banje u ovoj mahali također potiču iz XVI vijeka. Mr. arh. Sabira Husedzinović u svom tekstu: "ZLOCINACKO UNISTAVANJE spomenika islamske arhitekture u Banjoj Luci" piše da je ovoj džamiji 1950. godine skinut drveni trijem, i da je tako izložena propadanju.
Police (Poljska)
Police je grad u Poljskoj. Važan privredni i komunikacijski centar. Nalazi se u Zapadnopomeranskom vojvodstvu.
Makarije
Njegov brat ili bliži srodnik bio je turski veliki vezir Mehmed-paša Sokolović koji je zaslužan za obnavljanje Pećke patrijarhije. Prije toga, ovaj prostor je bio pod upravom Ohridske arhiepiskopije. Međutim, nisu svi prihvatili ovakvo stanje, pogotovo metropolit smederevski Pavle koji je težio samostalnom upravljanju srpskom crkvom. Obnavljanje Pećke patrijarhije 1557. imalo je za cilj riješiti stanje raskola i stabilizirati unutrašnje stanje Otomanskog carstva.
Prostor patrijaršije obuhvaćao je pored zemalja cara Dušana i Uroša Nemanjića, još i područja Bačke, Banata, Baranje, Srijema, Slavonije, Bosanske krajine, Bosne, Like, Krbave i Dalmacije, i imao je više od četrdeset episkopija, među njima i novoosnovane: Trebinjsku i Požešku. Pećka patrijaršija funkcionirala je do 1766. kada je ponovo ukinuta i taj prostor potčinjen Carigradskoj patrijarhiji.
Patrijarh Makarije je od sultana dobio sve povlastice koje je imao carigradski patrijarh: upravljanje crkvenom imovinom, naplaćivanje crkvenih dažbina, naslijeđivanje imovine onih koji su umrli bez nasljednika, potvrđivanje pravila svih esnafskih organizacija, suđenje u bračnim sporovima i predmetima kaznene prirode.
Za vrijeme patrijarha Makarija obnovljeni su manastiri: Banja kod Priboja, Gračanica, Studenica, Pećka patrijarhija i Budisavci na Kosovu. U manastirima je oživjela ikonopisačka, zlatarska i prepisivačka djetalnost. Umjetnost, književnost i cjelokupna srpska kultura (pod snažnim utjecajem bizantijske umjetnosti) doživljavaju tada svojevrsnu renesansu.
Zbog bolesti povukao se s položaja patrijarha 1571. godine predajući ga svom sinovcu Antoniju Sokoloviću. Umro je 1574. godine. Srpska pravoslavna crkva ga svetkuje na dan 30. augusta po julijanskom, tj. 12. septembra po gregorijanskom kalendaru.
Odbor akademika Srpske akademije nauka i umjetnosti ga je 1993. godine uvrstilo na popis sto najznačajnijih Srba.
Svjetsko prvenstvo u nogometu 1998 - grupa F
Grupa F svjetskog prvenstva 1998. je igrana između 14. i 25. juna 1998. godine. Njemačka i SR Jugoslavija su se kvalificirali u osminu finala. Iran i SAD su svoje takmičenje na SP 1998 završili u grupnoj fazi.
Sve utakmice su bile igrane po Srednjoevropskom ljetnom vremenu (UTC +2)
NGC 3566
NGC 3566 (također poznat kao ESO 570-8 i PGC 33701) je prečkasta spiralna galaksija koja je udaljena oko 173 miliona sg od Zemlje i nalazi se u sazviježđu Pehar. Najveći prečnik je 0,60 (30 hiljada sg) a najmanji 0,4 uglovnih minuta (20 hiljada sg). Prvo otkriće je napravio Ormond Stone 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ledeno doba (animirani film)
Ledeno doba je računarski animirani film napravljen od strane Blue Sky Studiosa. Izdao ga je Fox. Režirao ga je Carlos Saldanha i Chris Wedge po priči Michael J. Wilsona. Nastavci su Ledeno doba-Otopljavanje 2006. godine i Ledeno doba 3 koji je planiran za 2009. godinu.
Musa Ćazim Ćatić
mini|desno|300px|Slika Muse Ćazima Ćatića na novčanici od 50 [[konvertibilna marka|konvertibilnih maraka]] Musa Ćazim Ćatić (12. mart 1878 – 6. april 1915) bio je bošnjački pjesnik, rođen u Odžaku gdje je pohađao mekteb i osnovnu školu, a nakon očeve smrti i majčine preudaje seli se u Tešanj. Tamo uči brijački zanat, upisuje se u medresu i uči kod tešanjskog muftije Mesud efendije Smajlbegovića turski, arapski i perzijski jezik. Godine 1898. odlazi u Carigrad, gdje se upoznaje s Osmanom Đikićem, a već slijedeće godine vraća se kući, nakon čega tri godine služi vojsku u Tuzli i Budimpešti. Otuda ponovo odlazi u Carigrad, gdje pohađa medresu Mektebi numuci terekki, a zatim prelazi u gimnaziju. Usljed imovinskih neprilika, vraća se u Sarajevo i tu upisuje Šerijatsku sudačku školu. Već tada piše za brojne listove, ponajviše za Behar. Nakon što je zbog bohemskog života isključen iz internata, preuzima uredništvo Behara, diplomira, odlazi u Zagreb. Tu upisuje Pravni fakultet, druži se s Matošem i Tinom. 1910. godine vraća se u Bosnu, gdje u više mjesta (Bijeljina, Tešanj, Sarajevo) službuje da bi napokon preuzeo časopis Biser u Mostaru i u potpunosti se posvetio spisateljskom radu: piše pjesme, eseje, kritike, prevodi brojne studije i knjige za Kalajdžićevu Muslimansku biblioteku, među kojima je i Borba polumjeseca i krsta turskog autora Halila Halida (1913.). Ali, već 1914. ponovo biva mobilisan, prebačen u Tuzlu, pa u Örkény u Mađarskoj. Tada se razbolio od tuberkuloze i poslije kratkog liječenja vraćen u Tešanj gdje umire.
Panagiota Tsakiri
Biatlon
Tsakiri je nastupila na jednim olimpijskim igrama i to na Zimskim olimpijskim igrama 2010. Najbolji joj je rezultat bilo 84-o mjesto u utrci na 15 km na igrama u Vancouveru 2010. godine, kada je sa sedam promašaja i zaostatkom od 13:43.5 min bila sporija od pobjednice Norvežanke Tore Berger. U štafetnim takmičenjima nije nastupila. Tsakiri je nastupila Zimskim olimpijskim igrama 2010., kada je na njima u biatlonu nastupio i njen otac Athanasios Tsakiris, kojem je to bio peti nastup na Olimpijskim igrama.
Musa Ćazim Ćatić
Na njegovom mezaru u Tešnju stoji isklesano: "Ovdje leži pjesnik odličnoga dara, koji nije tražio časti ni šićara, već boemski živio i čuvenstveno pjevo, dok ga smrt ne doprati do ovog mezara." Mnoge škole u Bosni i Hercegovini nose njegovo ime među kojima je i tešanjska Gimnazija "Musa Ćazim Ćatić".
Sva njegova djela su naknadno sabrana u dvije knjige: Izvorna poezija i Izvorna i prevedena proza, pod nazivom Sabrana djela.
Panagiota Tsakiri
Svjetska prvenstva
Nastupila je na tri Svjetska prvensta od SP 2009. do SP 2013. Najbolji plasman u pojedinačnim utrkama bilo je 102-o mjesto na SP 2009. u južnokorejskom Pyeongchangu u utrci na 7,5 km, kada je s četiri promašaja i zaostatkom od 6:32.0 min bila sporija od pobjednice Kati Wilhelm, koja je završila utrku bez promašaja. U ekipnim disciplinama nije nastupala
Svjetski kup
Prvi nastup Panagiote Tsakiri u Svjetskom kupu bio je u sezoni 2009/10. Na prvom nastupu u švedskom Östersundu 2. decembra 2009. osvojila je 110-o mjesto u utrci sprinta na 7,5 km sa 11 promašaja i zaostatkom od 16:08.0 min u odnosu na pobjednicu Helena Jonsson. Najbolji rezultati su joj: 90-o mjesto 20. januara 1994. u utrci na 15 km u istoj sezoni na slovenskoj Pokljuki. U utrkama štafeta, nije nastupala.
Nogometna reprezentacija Tunisa
Nogometna reprezentacija Tunisa predstavlja Tunis na međunarodnim nogometnim takmičenjima i pod kontrolom je nogometnog saveza Tunisa (الجامعة التونسية لكرة القدم). Reprezentacija ima nadimak Les Aigles de Carthage (bosanski: Kartaški Orlovi).
Reprezentacija Tunisa je osamnaest puta učestvovala na Afričkom kupu nacija. Do sada je upisala pet nastupa na Svjetskom nogometnom prvenstvu. Najbolji strijelac reprezentacije je Issam Jemâa sa 26 golova. Najviše utakmica za nacionalnu selekciju je odigrap Sadok Sassi, ukupno 116. Službeni stadion reprezentacije je Olympique de Radès.
Historija
Reprezentacija Tunisa je svoju prvu utakmicu odigrala 25. juna 1957. godine, kada je poražena je od Alžira sa 2-1. Prvo veliko takmičenje za Tunis je bio Afrički kup nacija 1962. godine. Pored Tunisa na završnom turniru su još učestvovali Etiopija, Ujedinjena Arapska Republika (današnji Egipat) i Uganda. Tunis je zauzeo treće mjesto. 1965. godine Tunis je bio domaćin završnog turniru Afričkog kupa nacija. Reprezentacija Tunisa je stigla do finala, međutim u borbi za titulu je poražena od Gane sa 3-2.
Kvalifikacije za Svjetsko prvenstvo 1978. godine reprezentacija Tunisa je počela iz prve runde. Plasman na Svjetsko prvenstvo je bilo izuzetno teško ostvariti s obzirom da je FIFA članicama CAF-a dodijelila samo jedno mjesto. U finalnoj rundi Tunis je igrao u grupi sa Egiptom i Nigerijom. Zauzeo je prvo mjesto sa pet osvojenih bodova, te tako ostvario svoj prvi plasman na Svjetsko prvenstvo u nogometu. Iste godine je održan Afrički kup nacija u Gani. Reprezentacija Tunisa je zauzela četvrto mjesto.
1996. godine na Afričkom kupu nacija koje je održano u Južnoafričkoj Republici osvaja drugo mjesto nakon što je u finalu poražena od domaćina turnira sa 2-0. Dvije godine kasnije reprezentacija Tunisa po drugi put uspjeva da ostvari plasman na Svjetsko prvenstvo. 1998. godine prvenstvo je odigrano u Francuskoj. Tunis je bio u grupi sa Rumunijom, Engleskom i Kolumbijom. Zauzeo je četvrto mjesto sa jednim osvojenim bodom.
Na Svjetskom prvenstvu 2002. godine reprezentacija Tunisa je igrala u grupi sa Rusijom, domaćinom Japanom, te Belgijom. U prvoj utakmici izgubila je od Rusije 2-0, zatim odigrala 1-1 sa Belgijom, dok je treću utakmicu izgubila 2-0 od Japana. Bili su domaćin Afričkog kupa nacija 2004. godine, kojeg su i osvojili pobijedivši u finalu lokalnog rivala Maroko sa 2-1.
Svjetsko prvenstvo u nogometu 2010. godine dramatično im je izbjeglo. Sve do posljednje minute bili su kvalificirani, međutim jedan pogodak ih je udaljio s tog velikog takmičenja. U kvalifikacijama za Afrički kup nacija 2012. godine u Ekvatorijalnoj Gvineji i Gabonu reprezentacija Tunisa se dobro namučio. Njihovom grupom od početka do kraja dominirala je Bocvana, koja se na kraju i plasirala na takmičenje. To je inače bila i jedina grupa iz koje su direktno na takmičenje išle dvije reprezentacije, jer je naknadno u nju ubačen Togo, koji je prvobitno izbačen iz kvalifikacija zbog odbijanja učešća na Afričkom kupu nacija 2010. godine nakon terorističkog napada na njihovu reprezentaciju. Veliki problemi za Tunis nastali su nakon što nisu uspjeli svladati direktnog konkurenta za drugo mjesto, reprezentaciju Malavija. Do posljednjeg kola vodila se neizvjesna borba za drugo mjesto. U tom, posljednjem kolu, Tunis je dočekao Togo, i pobijedio, a Malavi je išao u goste reprezentaciji Čada. Sama pobjeda Tunisu nije bila dovoljna, morao se poklopiti i rezultat iz druge utakmice, to jest Malavi nije smio pobijediti. Iako je Malavi vodio 2-1 do sudijske nadoknade, Čad je postigao gol i time pomogao Tunisu da ostvari plasman na Afrički kup nacija.
Kfalifikacije za Svjetsko prvenstvo 2018. godine Tunis je počeo u drugoj rundi. Sa ukupnih 4-2 je bio bolji od Mauritanije, te se tako plasirao u grupnu fazu kvalifikacija. U grupi je igrao protiv Demokratske Republike Kongo, Libije i Gvineje. Ostvario je četiri pobjede i dva remija, te sa ukupno 14 bodova osvojio prvo mjesto u grupi i plasirao se na Svjetsko prvenstvo u Rusiji. Najbolji strijelac reprezentacije u kvalifikacijama je bio Youssef Mskani sa tri pogotka.
Trenutni sastav
Datum: ''1. juni 2018.''
! colspan="9" bgcolor="#B0D3FB" align="left"|
Kakanj
Kakanj je naseljeno mjesto i sjedište istoimene općine u krajnjem južnom dijelu Zeničko-dobojskog kantona, u Federaciji Bosne i Hercegovine. Nalazi se u Srednjoj Bosni, a zauzima centralni položaj u sarajevsko-zeničkoj kotlini. Kakanj se nalazi sjeverno od Visokog i jugoistočno od Zenice, a naseljena mjesta su uglavnom smještena u dolini rijeke Bosne i dolinama njenih desnih pritoka.
Historija
U mlađem kamenom dobu područje Kaknja je bilo žarište razvitka neolitskih kultura, u nauci poznatih kao Kakanjska kultura i Butmirska kultura. Područje je imalo brojna naselja sa brojnim stanovništvom. Obavljena su sistematska iskopavanja na nekoliko obližnjih lokaliteta (Obre i Raskršće). Arheološko nalazište Obre II (Gornje polje) u cjelini ulazi u krug butmirske grupe.
Poštanske marke BH pošte 1994. godine
Bosanskohercegovačka pošta sa sjedištem u Sarajevu, izdala je 8. februra 1994. godine seriju od tri marke povodom desetogodišnjice otvaranja Zimskih olimpijskih igara u Sarajevu. Marke su u nominalnoj vrijednosti od 50.000, 100.000 i 200.000 bosanskohercegovačkih dinara. Na markama je simbol olimpijskih igara, te motivi iz hokeja na ledu i boba četverca. Marke sa motivom amblema olimpijskih igara su izdate u malom karnetu, a druge dvije zajedno kao blok.
Kakanj
Historija
Ime Kakanj se prvi put spominje u darovnici kralja Dabiše, koji je vojvodi Hrvoju Vukčiću darovao selo Kakanj u Župi Trstivnici kao zasluge u borbama protiv Osmanlija u povelji od 15. aprila 1392. godine. Kasnije se spominje u defteru Bosanskog sandžaka 1468. godine kao naselje sa oko 90 domaćinstava. Staro historijsko jezgro grada Kaknja se nalazi u naselju koje danas nosi ime Donji Kakanj; Donji Kakanj je još u tursko doba bio sjedište suda i pazara. Rudnik Kakanj je osnovan 1900. godine. U narednih 100 godina Kakanj se ubrzano razvijao bez urbanog planiranja. U početku samo oko rudnika, a kasnije i oko obala rijeka Zgošće i Bosne. To je dovelo do pomjeranja gradskog središta iz Donjeg Kaknja na današnje mjesto u blizini ušća rijeke Zgošće u rijeku Bosnu. Osim Donjeg Kaknja dugu historiju imaju naselja Kraljeva Sutjeska, Zgošća i Doboj. Vezano za historiju Kaknja dugo i se održava teza kako je grad Kakanj nastao sa istoimenim rudnikom koja nije utemeljena na historijskim činjenicama.
Arheološki nalazi potvrđuju postojanje ljudskih naselja na ovom području još iz neolitskog doba. Srednjovjekovni naziv za ovo područje bio je Trstivnica. Pretpostavlja se da je u vrijeme Rimskog carstva ovdje postojalo naselje, premda ostaci iz tog perioda nisu pronađeni. Ne postoje ni arheološki niti toponimski tragovi iz ranog Srednjeg vijeka.
Poštanske marke BH pošte 1994. godine
Izdanja
2 Postoji varijanta ovog bloka na kome nedostaje tamnoplavoljubičasta boja na natpisu nominalne vrijednosti i imena države. Zbog te različitosti, katalog Michel ovu varijantu poseno obilježava i posebno vrednuje.
Kakanj
Historija
Razdoblje srednjovjekovne Bosne obilježeno je velikim brojem do danas sačuvanih spomenika na cijelom općinskom području. Posebnost i draž bosanskohercegovačke kulturne historije čine njeni stećci, kameni nadgrobni spomenici na koje je brojnim reljefnim ukrasima upisan dio života i historije Bosne i Hercegovine. Vjerovatno najljepši jeste Zgošćanski stećak pronađen u Kaknju i izložen je u botaničkom vrtu Zemaljskog muzeja u Sarajevu.
Grb
Grb općine Kakanj je kroz historiju nekoliko puta mijenjan, a najnoviji grb ima historijska i geografska značenja. Kakanj je poznat po rudniku mrkog uglja, pa se zato rudarski hodnik našao na današnjem grbu. Veliki historijski značaj ima i kraljevski grad Bobovac, čiji se zid i krov ističu na grbu. Općina Kakanj je bogata riječnim tokovima koji su se također našli na grbu. Veliki značaj imaju i nekropole stećaka u kojima je pronađen najpoznatiji stećak u Bosni i Hercegovini, Zgošćanski stećak.
Reljef
Reljef općine Kakanj je pretežno brdsko-planinski, bogat mnogobrojnim izvorištima pitke vode, šumama, rudnim poljima, te drugim prirodnim bogatstvima, koja su još uvijek nedovoljno iskorištena.
Geološka građa
Geološka građa izuzetno je složena sa terenom koji je izgrađen od različitih stijena: eruptivnih, sedimentnih i metamorfnih. Starost zastupljenih stijena je različita. Tu se javljaju formacije razne starosti, počevši od najstarijih paleozojskih, zatim mezozojskih i mladih tercijarnih tvorevina. U zapadnom dijelu općine prisutna je jurska neraščlanjena vulkanogena – sedimentna formacija (pješčari, glinci, laporci, rožnjaci sa malo dijabaza i spilita), koja ima najveće površinsko rasprostranjenje u širokom pojasu od sjeverozapada do jugoistoka. Na zaravnjenim položajima su manje površine dubokih degradiranih i podzolno-pseudoglejnih obročnih tala. Oblici reljefa su različiti. Što je formacija više sastavljena od kompaktnijih stijena, strmiji su i izrazitiji oblici reljefa, a kod trošnijih stijena su blaži i zaobljeniji. Na ovom području se miješaju glinoviti proizvodi raspadanja, koji potječu od čistih krečnjaka i silicijskog praškastog materijala. Zbog toga su se na ovim stijenama obrazovala pretežno smeđa kisela plitka, srednje duboka tla i smeđa degradirana tla, dok su na manjem dijelu nastala "aluvijalno–deluvijalna" tla.
Hidrografija
Općina Kakanj koja je pretežno brdsko-planinskog  karaktera sa umjerenom kontinentalnom klimom, iznimno je bogata riječnim tokovima i izvorištima pitkih voda. Ove rijeke, čija ukupna dužina kojom protiču kroz općinu Kakanj iznosi 91,5 km, izuzev rijeke Bosne, su čiste i industrijski neopterećene. U gornjim dijelovima tokova rijeka Zgošće, Trstionice i Ribnice, ove rijeke (uključujući i rijeku Bijele vode) su izuzetno čiste i hladne, te pogoduju otvaranju ribogojilišta. Na teritoriji općine se nalaze brojni potoci. Relativno lahka pristupačnost koritima ovih potoka i njihova nezagađenost daju pogodne uslove općini Kakanj za iskorištavanje ovih prirodnih potencijala. Voda se može koristiti na samom izvorištu, a također se može koristiti za proizvodnju flaširane vode. Desne pritoke rijeke Bosne su: Zgošća, Ribnica, Trstionica, Slapnički potok i Bilivojski potok. Lijeve pritoke rijeke Bosne su potoci: Papratnički, Kujavački, Hrasnički, Slijevnički, Bićerski, Dumanački i Sopotnički.
Privreda
mini|[[Termoelektrana Kakanj]] U Bosni i Hercegovini, Kakanj je jedan od značajnijih industrijskih centara. U gradu i njegovoj okolini postoji nekoliko značajnijih preduzeća: Termoelektrana Kakanj, Tvornica cementa Kakanj i Rudnik mrkog uglja Kakanj.
Turizam
mini|Tvornica cementa Kakanj u pozadini voza Područje općine Kakanj je bogato kulturno-historijskim naslijeđem, koje još uvijek nije dovoljno istraženo ni iskorišteno. Tu se nalaze stara neolitska naselja u dolini rijeke Trstionice, a u samom centru grada pronađeno je paleolitsko naselje. Kakanj je poznat po Zgošćanskom stećku koji je prebačen ispred Zemaljskog muzeja u Sarajevu, kao i kamenoj kugli koja još uvijek nije dovoljno istražena. U blizini kraljevskog grada Bobovca nalazi se i Kraljeva Sutjeska, poznata po najstarijoj džamiji u Bosni i Hercegovini koju je izgradio sultan Mehmed II. Blizu džamije nalazi se i najstariji franjevački samostan Kraljeva Sutjeska, poznat po iznimno bogatom knjižnom fondu i starim orguljama. Općina Kakanj ima značajno planinarsko izletište Bočica na kojemu je sagrađen planinarski dom na 925 metara nadmorske visine. Često ga posjećuju domaći planinari i planinari iz drugih općina. Tu se nalazi zimsko - ljetno izletište Ponijeri, koje je opremljeno ski liftom i drugim pratećim infrastrukturnim objektima za skijanje. Danas je to izuzetno posjećeno mjesto, kako od strane građana općine Kakanj tako i turista iz drugih područja. Zbog velikih šumskih bogatstava i izuzetnog kvaliteta vazduha, ovo područje proglašeno je vazdušnom banjom. Za turizam ovog područja su značajni: močvara Bistrik, prašuma Gornja Trstionica i termomineralni izvor Banja Tičići. Kakanj je područje izuzetno bogatog kulturno-historijskog naslijeđa, koje ima velike mogućnosti za upotpunjavanje turističke ponude općine Kakanj.
Popis stanovništva 2013.
U Kaknju živi 37.441 stanovnika, a od toga 18.651 muškaraca i 18.790 žena. Bošnjaka je 32.341 ili 86,37 %, Hrvata 2.973 ili 7,94 %, a Srba 281 ili 0,75 %. O nacionalnosti se nisu izjasnila 172 stanovnika ili 0,45 % a 1.646 ili 4,39% je ostalih, a 28 stanovnika nije dalo odgovor. 32.862 stanovnika je islamske vjeroispovijesti, 2.805 katoličke, 293 pravoslavne, 67 Agnostika, 140 ateista, a 267 stanovnika se nije izjasnilo. Ostalih je 987, a bez odgovora na ovo pitanje bilo je 20 ispitanika. Bosanskim jezikom u Kaknju govori 34.220 stanovnika, 2.369 hrvatskim, 118 srpskim, 706 ostalim, a 28 nije dalo odgovor na ovo pitanje. U Kaknju je 8.107 neoženjenih/neudatih, 19.455 oženjenih/udatih, 652 razvedenih i 2.780 udovaca/udovica. Broj žena koje nisu rađale je 4.161, sa jednim djetetom 1.964, sa 2 djeteta 4.863, sa tri 2.545, sa četiri 1.001 i sa pet i više 1.128. Sa zdravstvenim poteškoćama je 2.591 Kakanjaca. Od toga 994 ima probleme sa vidom, 590 probleme sa sluhom, 1.498 probleme sa kretanjem, 443 sa pamćenjem i koncentracijom, 421 sa održavanjem lične higijene, 320 sa sporazumijevanjem sa drugima, a 898 ima višestruke poteškoće.
U samom naseljenom mjestu ima 12.240 domaćinstava: 1.924 sa jednim članom, 2.844 sa 2 člana, 2.667 sa 3 člana, 3.099 sa 4 člana, 1.112 sa 5 članova, 414 sa 6 članova, 119 sa 7 članova i 61 sa 8 i više članova. Prosječan broj članova po domaćinstvu u Kaknju je 3,06.
1.132 je nepismenih ili u procentima 3,41 % stanovništva. 302 ispitanika bila su bez odgovora na ovo pitanje. Bez ikakvog obrazovanja je 1.699 stanovnika, nepotpuno osnovno obrazovanje ima 3.704 stanovnika, 7.556 sa osnovnom školom, 15.259 sa srednjom školom 313 sa specijalizacijom poslije srednje škole. Višu školu i prvi stepen fakulteta ima 602 stanovnika a visoku školu, fakultet, akademiju ili univerzitet 1861 stanovnik.
U Kaknju je 10.409 kompjuterski pismenih lica. Lica koja djelimično poznaju rad na računaru je 7.906, a 14.630 kompjuterski nepismenih. Za 260 lica nepoznati su ovi podaci. U ovom gradu je ukupno 30.994 radno sposobnih, od čega je 9.442 zaposlenih. Nezaposlenih je 3.600, ranije je radilo 1.579 a 2.021 je bez radnog iskustva. Učenika i studenata (starosne dobi 15 i više godina) je 3.015, 5.456 penzionera, 7.102 lica koja obavljaju kućne poslove, 355 nesposobnih za rad i 2024 ostalih kategorija. Ukupno ima 12.584 stambenih zgrada, od toga 9.800 sa jednim stanom, 2.371 sa 3 stana, 201 sa 3 stana, 92 sa 4 stana, 18 sa 5 stanova, 39 sa 6-10 stanova, 29 sa 11-20 stanova, 22 sa 21-30 stanova, 6 sa 31-50 i 6 sa 51 i više stanova.
Broj domaćinstava koja obavljaju poljoprivrednu aktivnost je 5.490, a od toga onih koja obavljaju poljoprivrednu aktivnost i prodaju na tržištu je 486.
Sport
Poznatiji sportski klubovi su FK Rudar osnovan 1920. i FK Mladost, koji se takmičio u sezoni Premijer ligi Bosne i Hercegovine 2017/18. Najuspješniji kakanjski klub je Odbojkaški klub Kakanj, koji je najtrofejniji poslijeratni odbojkaški klub u Bosni i Hercegovini, sa osvojenih 12 titula Premijer lige Bosne i Hercegovine i 14 titula osvajača Kupa Bosne i Hercegovine. Klub je više puta predstavljao Bosnu i Hercegovinu u evropskim takmičenjima. Od ostalih klubova izdvajaju se šahovski i kuglaški klub "Rudar", koji su isto tako predstavljali Bosnu i Hercegovinu u evropskim takmičenjima.
Od ostalih klubovu tu su još i:
Leća (optika)
thumb|250px|Jednostavna bikonveksna (sabirna) leća Leće ili sočiva – u optici − su prozirni diskovi, od kojih je barem jedan zakrivljen – obično sferan ili elipsoidan. Kontinuirana svjetlost se razbija na površinama i skreće do središta snopa svjetlosti (sakupljajuće ili sabirne leće) ili raspršuje prema vani (leća za raspršavanjeili refleksiju). Konveksna površina skuplja, konkavna površina razbacuje svjetlost.
Magično ogledalo je kombinacija sočiva i ogledala. Druga površina se zrcali, što uzrokuje da se svjetlo reflektira natrag. Dodatno skretanje (prikupljanje/raspršivanje/divergenciju) zrcaljenjem odgovara lomonom ulazu na nenamjenu drugu površinu.
Kako bi se ispravile greške u obradi, kombiniraju se pojedinačne leće. U ovom procesu, dvije ili više leća se često spajaju zajedno (odgovarajuće kontaktne tačke imaju istu zakrivljenost), tako da grupe lećinih ćelija treba tretirati kao da formiraju pojedinačne leće.
Antika
Prema arheolozima Georgeu Sinesu i Yannisu A. Sakellarakisu ,otkrivene mnoge leće iz antičkog doba, koje su napravljene od kristala (uglavnom kvarca), ali zbog nedostatka pisanih izvora nije poznato da li su korištene kao vizuelna pomagala ili samo kao pravljenje stakla za pravljenje vatre. Najstariji takav artefakt je sočivo Nimrud, koje potječe iz Asirije, iz 7. stoljećs p. n. e. Arheološka iskopavanja su otkrila i egipatske murale iz 8. stoljeća p. n. e., što može predstavljati povećavanje svojsatva leće, ali je ovo tumačenje kontroverzno.
Najstariji nedvosmisleni pisani zapis o naočalama je predstava Oblaci grčkog pjesnika Aristofana, koja je premijerno prikazana 423. godine p. n. e. Plinije Stariji izvijestio je da je car Neron koristio smaragd da ispravi svoju miopiju, kojom je gledao gladijatorske igre u areni iz svoje lože. I Plinije i Seneka opisali su fenomen objekata koje su gledali u staklenim kuglama, ispunjenim vodom, koji su se pojavljivali uvećani.
Međutim, većina drevnih filozofa nije pretpostavila da oko prihvata svjetlost iz predmeta, ali su ipak slijedili učenje Empedokla,koje datira iz petog stoljeća p. n. e., prema kojem bi oko aktivno popravljalo i skeniralo objekte, tako da se još nije moglo razviti adekvatno razumijevanje refrakcijske optike. Euklid nije iznio vlastitu teoriju svjetlosti, već je kritizirao Empedoklovo učenje s pitanjem kako oko može skoro odmah doći do udaljenih zvijezda, te je razvio prve korisne principe geometrijske optike u prirodnom vidu, a na osnovu pravih linija između oka i objekta. Iako je u drevnom slikarstvu bilo moguće stvoriti realnu trodimenzijsku perspektivu, radeći sa tačkama iščezavanja, uključujući matematički tačno skraćenu perspektivu. Takva je korištena u grčkom pozadinskom slikarstvu za pozorišne kulise i rimskom muralnom slikarstvu, ova teorija nije bila pogodna za analizu i opis svjetla razbijenog lećama. U svom radu De rerum natura, objavljenom 55. p. n. e., Lukrez je razvio teoriju lahkih čestica neovisnu o ljudskom oku, ali nije mogla prevladati prije kraja antike. U prvom posthrišćanskom vijeku, Heron od Aleksandrije proučavao je odraz na osnovu jednostavne euklidske optike, a Klaudije Ptolemej izmjerio je  tačan refrakcijski indeks raznih prozirnih materijala, kao što su voda, razni kristali i staklo, kao i u obliku zakrivljenih leća, oko stotinu godina kasnije. Iako je Ptolemej tako pronašao jasan odnos između uglaa refrakcije i stepena zakrivljenosti, nije mogao teoretski objasniti svoje empirijske rezultate mjerenja, budući da je i on još uvijek počinjao od mpedokleovog podučavanja o aktivnom skenirajućem oku. Međutim, bio je prvi koji je proširio navodno tanki snop oka na konusni ugao gledanja čitavog vidnog polja, prepoznavši to kao nezavisan faktor optike i perspektive, a koji će kasnije postati važan u obliku ugla gledanja određenog formatom snimanja i fokusnom dužinom u slomljenoj optici leća.
Srednji vijek
Oko 1050. Godine, Vikinzi su zakopali blago na Gotlandu, pod kojim su bile okovane, bogato uređene, tzv. viz-baj leće od kamenog kristala, od kojih doba još nije utvrđeno i koje imaju kvalitet obrade i ilustracije usporedive s onima industrijski proizvedenim sredinom 20. stoljeća. Vjeruje se da su visby leće mogle doći iz Bizanta, preko trgovačkih veza Warägersa. Rodenstock je 1989. napravio replike visby leća.
Moderna optika počinje sa arapskim filozofom Al-Kindijem, koji je u 9. stoljeću razvio teoriju da postojeća teorija ne skenira objekte, već obrnuto, oko hvata svjetlost. Prema ovome je perzijski matematičar Ibn Sahl je, u 10. stoljeću otkrio Snelliusov zakon refrakcije, koji je po prvi put omogućio tačan izračun fokusne tačke, kao oblik leće koj je potrebna za određenu optičku funkciju.
Drugi učenik Al-Kindija bio je Alhazen ,koji je u 11. stoljeću, u svom sedmotomnom opusu optike, konačno sažeo sve drevne grčko-rimske, ali i novije arapske uvide u optiku, a također je kombinirao jednostavnu geometrijsku alklidu sa al-Kindijevom teorijom invazijskih svjetlosnih zraka. Prevodom ovog osnovnog djela na latinski kao De aspectibus ili „Perspectiva“, iz sredine 13. stoljeća, srednjovjekovna Evropa je prvi put saznala za teoriju invazije svjetlosnih zraka i tačan izračun optičke leće.
Nakon prijevoda Alhazenovog rada, sadržaj su ponovo razmotrili evropski redovnici (među prvima je bio franjevac Roger Bacon, koji je vidio svjetlo koje su predmeti refraktirali, kao inherentnu vrstu sile) i konstruiran je kamen za čitanje, super-halo-sferni plankonveksni objektiv s kojim je bilo moguće čitati uvećane rukopise. Ovo sočivo se uglavnom prsvilo od berila, na koji (u njem.: die Brille) podsjeća riječ za naočale. Krajem 13. stoljeća, sabirne leće u naočalama za čitanje su prvi put korištene za ispravnjsnje dugoročne ili dobne dalekovidnosti. Središte ove proizvodnje leća bila je prvo Italija, a kasnije također i Francuska i Holandija.
Prvi optički aparati koji su kombinirali nekoliko leća u sukceziji bili su [teleskop, koji je korišten krajem 16. stoljeća i[mikroskop]], izumljen početkom 17. stoljeća.
Osnovna svojstva
thumb|250px| Poluprečnici konvergentne (sabirne) leće: +R1 (R1>0) ; −R2 (R2<0) mini|hochkant=1.5| Poluprečnici divergentne leće: -R1 (R1<0) ; +R2 (R2>0) Tanke sferne leće mogu se opisati sljedećim geometrijskim i materijalnim svojstvima: žarišna daljina i refrakcijska snaga proizlaze kao najvažnija optička svojstva: To je takozvana formula brusilice za sočiva, što je dobra aproksimacija za tanke leće (tj. debljina leće je mnogo manja od oba sferna radijusa).
Guste leće – su posebne leće koje imaju konačnu debljinu u najtanjem dijelu – također zahtijevaju sljedeće informacije:
Nadalje, vanjski izgled sočiva proizlazi iz poluprečnika zakrivljenosti, bilo da se radi o (bi)konkavnoj ili (bi)konveksnoj leći ili nekom drugom obliku.
Detaljnija razmatranja vode do teme o neizbježnim greškama u slikanju i drugim propustima zbog greški i netačnosti u proizvodnji (materijalne greške, tolerancije pri brušenju, greške u montaži).
Izvori o Bileći u srednjem vijeku
Razvoj stočarstva na području Bileće u srednjem vijeku.
Područje Bileće ima dugu srednjovjekovnu tradiciju. To zahvaljuje vlastitoj geostrateškoj ponudi naročito obzirom na to da je smješteno i da se razvija u blizini jakih trgovačkih centara u primorju. Izvorni dokumenti kroz prizmu Bileće pokazuju višeslojne veze kojima se hercegovački prostor ekonomski i interesno vezivao za Dubrovnik. Primjer koji slijedi pokazuje na koji način se pospješivao razvoj stočarstva na području Bileće, ali i na koji način su Dubrovčani pomagali razvoj stočarstva u unutrašnjosti radi svojih vlastitih interesa. Na svome području Dubrovčani nisu imali dovoljno terena za ispašu i uzgoj stoke, pa su istu davali u najam kod ljudi u bližem zaleđu. Augusta 1401. Obrad Negošević iz Bileće se obavezao da će čuvati, hraniti i služiti se stokom dubrovačkog klesara Mileča Pripčića (krave, telad, volove i mazge).
Cliff Burton
Clifford Lee Burton (Castro Valley, 10. februar 1962. - Ljungby, 27. septembar 1986.) je bio američki muzičar.
Biografija
Cliff Burton rođen je u Castro Valleyu, California. Sa šest je godina počeo svirati klavir, a bas-gitaru sa četrnaest godina. U to je vrijeme svirao sa lokalnim bandovima.
Njegovi roditelji kažu da je Cliff između četiri i šest sati na dan usavršavao svoje vještine na basu i nakon što se priključio Metallici. Nakon što je maturirao u srednjoj školi upisao je muzički kurs u Nappa Valleyu u sjevernoj Californiji. Školski kolega mu je bio Jim Martin, bivši član banda Faith No More.
Na evropskoj "Damage Inc" turneji, Burton i Kirk Hammett su se u autobusu zafrkavali s kartama. Burton je izvukao pikov as, pa je morao spavati na Kirkovom krevetu. Burton je poginuo kad je autobus proklizio preko leda (bilo je nagađanja da je i vozač bio pijan). Autobus se oteo kontroli i skotrljao na travu. Burton je ispao kroz prozor, pao ispod autobusa i autobus ga je prikliještio. Autobus se malo podigao i pao na njega drugi put.
Nasljednici
200px|desno| Burtona je nasljedio Jason Newsted. Newsted kaže da ga grupa nikada nije skroz prihvatila: Uvijek sam osjećao sjenu kako se nadvija nad mnom, i uvijek sam osjećao kao da nosim cipele koje su mi prevelike, uvijek kad bih se sjetio koga zamjenjujem. Cijelo se vrijeme s Metallicom osjećao kao novi dečko i James Hetfield ga je uvijek odbijao prihvatiti kao ravnopravnog Cliffu Burtonu. Jason je naposljetku napustio band.
Bob Rock je privremeno preuzeo bas dužnosti, na albumu St. Anger. Uskoro poslije je Robert Trujillo bio izabran za novog basistu. Rob Trujillo je puno bolje prihvaćen nego Jason. U dokumentarcu Some kind of Monster Kirk, Hammett komentariše: On se baš uklopio i kad sam ga vidio kako svira Whiplash, kako svira vlastitim prstima, tako je svirao samo Cliff.
Allan McNish
Allan McNish (Dumfries, 29. decembar 1969) je engleski vozač.
Potpuni spisak rezultata u F1
(Key)(Utrke u boldu označuju najbolju startnu poziciju) (Utrke u italicu označavaju najbrži krug utrke)
Myotonia congenita
Myotonia congenita je kongenitalna neuromišićna kanalopatija koja zahvata skeletne mišiće (mišiće koji se koriste za kretanje). To je genetički poremećaj. Obilježje bolesti je neuspjeh započete kontrakcije da se prekine, što se često naziva odloženo opuštanje mišića (miotonija) i rigidnost. Simptomi uključuju odgođeno opuštanje mišića nakon voljne kontrakcije (miotonija), a mogu uključivati i ukočenost, hipertrofiju (uvećanje), prolaznu slabost u nekim oblicima poremećaja (zbog određenih genetičkih mutacija), jak grč u žvakanju i grčenje. Stanje se ponekad naziva sindromom koze u nesvjestici, jer je odgovorno za istoimenu 'nesvjesticu' viđenu kod kozje nesvjestice kada se pojavi uz iznenadni stimulus. Treba napomenuti da myotonia congenita nema nikakve veze sa malignom hipertermijom (MH).
Simptomi i znaci
Produžene kontrakcije mišića, koje se najčešće javljaju u nožnim mišićima u recesivnim mutacijama, a češće u rukama, licu i očnim kapcima kod dominantnih mutacija; često su pojačane neaktivnošću, a u nekim oblicima se ublažavaju ponavljajućim pokretima poznatim kao "efekt zagrijavanja". Ovaj efekt često se brzo smanjuje mirovanjem. Neke osobe s myotonia congenita sklone su padu kao posljedicom naglih pokreta ili nemogućnosti da se stabiliziraju nakon gubitka ravnoteže. Tokom pada, takva osoba može doživjeti djelimičnu ili potpunu rigidnu paralizu koja će se brzo povući kada se događaj završi. Međutim, pad u hladnu vodu može učiniti osobu nesposobnom da se kreće za vrijeme potapanja. Kao i kod miotonusnih koza, djeca su sklonija padu od odraslih, zbog svoje impulsivnosti.
Dva glavna tipa myotonia congenita razlikuju se po ozbiljnosti simptoma i obrascima nasljeđivanja. Beckerova bolest javlja se obično kasnije u djetinjstvu od Thomsenove bolesti i uzrokuje težu miotoniju, ukočenost mišića i prolaznu slabost. Iako miotonija sama po sebi obično nije povezana s bolom, mogu se razviti grčevi ili mijalgija. Osobe s Beckerovom bolešću često doživljavaju privremene napade mišićne slabosti, posebno u rukama i šakama, što utiče na pokretljivost nakon odmora. Oni također tokom vremena mogu razviti blagu, trajnu slabost mišića. Ova mišićna slabost nije uočena kod ljudi s Thomsenovom bolešću. Međutim, u novije vrijeme, kako se identifikuje sve više pojedinačnih mutacija koje uzrokuju bolest myotonia congenita, ove ograničene klasifikacije bolesti postaju sve manje korištene. Rani simptomi kod djeteta mogu uključivati:
Moguće komplikacije mogu uključivati:
Fenotipska varijabilnost
I Thomsenova i Beckerova miotonija imaju veliku varijabilnost fenotipa. Ozbiljnost simptoma može uveliko varirati između pogođenih i tokom njihovog života. Ovo može biti dijelom zato što postoji više od 130 do sada poznatih različitih mutacija koje mogu uzrokovati poremećaj, svaka sa svojim specifičnostima, kao i zato što je myotonia congenita poremećaj ionskih kanala, koji su osjetljivi na faktore unutrašnje i vanjske okoline. Pokazalo se da trudnoća i upotreba diuretika pogoršava miotoniju, a oba ova stanja su povezana s gubitkom dvovalentnih kationa kao što su magnezijevi i kalcijevi. Nadalje, pokazano je da se kod farmakološki izazvane miotonije u izolovanim mišićima pacova, miotonija može ublažiti povećanjem sadržaja magnezija i kalcija u vanćelijskom mediju. Isto se pokazalo i za izolovane ljudske mišiće.
Poznato je da adrenalin/epinefrin pogoršava miotoniju kod većine osoba s ovim poremećajem, a osoba s myotonia congenita može doživjeti nagli porast poteškoća s pokretljivošću u posebno stresnoj situaciji tokom koje se oslobađa adrenalin.
Zbog nevidljive prirode poremećaja, činjenice da osobe s myotonia congenita često izgledaju vrlo sposobni i umješne, što je opći nedostatak znanja o poremećaju od u općoj i medicinskoj zajednici, a često i kod samih pojedinaca, te su potencijal u nedosljednosti sa simptomima, mnogi ljudi s myotonia congenita iskusili određeni stepen društvenog progona u jednom ili drugom slučaju zbog posljedica njihovog poremećaja.
Uzroci
Poremećaj je uzrokovan mutacijama u dijelu gena (CLCN1) koji kodira ClC-1 hloridni kanal, što dovodi do toga da membrane mišićnih vlakana imaju neobično pretjeran odgovor na stimulaciju (hiperekscitabilnost).
Mehanizmi
Myotonia congenita kod ljudi uzrokovana je mutacijama gubitka funkcije u genu CLCN1. Ovo je gen koji kodira protein CLCN1, koji formira ClC-1 hloridni kanal, kritičan za normalnu funkciju ćelija skeletnih mišića. Ovaj gen je također povezan sa srodnim stanjem kod konja, koza i pasa. Ukratko, u nedostatku dovoljno funkcionalnih hloridnih kanala, membrana mišićnog vlakna postaje hiperekscitabilna i nastavlja biti električno aktivna (ispaljivanje akcijskih potencijala) kada je stimulirana, tokom dužih vremenskih perioda, nego normalno mišićno vlakno. Ovo rezultira produženom kontrakcijom/odgođenim opuštanjem mišića.